Ալֆրեդ Հիչքոքը ծնվել է 1899 թվականի օգոստոսի 13-ին Լոնդոնում։ Նա սովորել է Լոնդոնի համալսարանում՝ որպես ճարտարագետ, իսկ 1920 թվականից աշխատել է կինոստուդիայում։ Սկզբում նա քարտեր էր նկարում դերասանների անունով ֆիլմի տիտրերի համար, հետո սկսեց սցենարներ գրել և աշխատել՝ որպես ռեժիսորի օգնական։ 1926 թվականին նկարանել է իր առաջին ֆիլմը՝ «Վարձով բնակվողը», որը թրիլեր էր։ Բրիտանական առաջին ձայնային ֆիլմի հեղինակը Ալֆրեդ Հիչքոքն է՝ «Շանտաժ» (1929), որն ի դեպ, ունեցավ հաջողություն կինովարձույթում։ 1926 թվականին ամուսնացել է մասնագիտությամբ կինոմոնտաժող Ալմա Ռևիլի հետ, ում հետ ծանոթացել էր 1923 թվականին «Կինը կնոջը» ֆիլմի նկարահանումների ժամանակ։ 1928 թվականի նրանք ունեցան մեկ աղջիկ՝ Պատրիսիա Հիչքոք, ով հետագայում դարձավ դերասանուհի։ Հիչքոքը համարվում է համաշխարհային կինոյի «սասփենսի վարպետը», թրիլեր ժանրի հայրը: Նրա «Պսիխո», «Գլխապտույտ», «Բակ նայող լուսամուտը», «Դեպի հյուսիս հյուսիս-արևմուտքով», «Սպանության դեպքում հավաքեք «M»» և էլի մի քանի ֆիլմ դասվում են բոլոր ժամանակների լավագույն ֆիլմերի շարքին: